WHAUP-“BorgWarner” ผนึกกำลังลดโลกร้อน เปิดโครงการ “โซลาร์รูฟ” 700 kWp
WHAUP-“BorgWarner” ผนึกกำลังลดโลกร้อน เปิดโครงการพลังงานสะอาด โซลาร์รูฟ รูฟท็อป ขนาด 700 kWp
WHAUP-“BorgWarner” ผนึกกำลังลดโลกร้อน เปิดโครงการพลังงานสะอาด โซลาร์รูฟ รูฟท็อป ขนาด 700 kWp
11 ก.ค. 2565

นายพันธุ์รพี นพรัมภา ผู้อำนวยการฝ่ายพัฒนาธุรกิจพลังงาน บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP เข้าร่วมแสดงความยินดีกับ นายเกรกอรี่ ไมเคิล แบสเทียน ผู้จัดการโรงงาน บริษัท บอร์กวอร์เนอร์ พีดีเอส (ประเทศไทย) จำกัด (BorgWarner) ในพิธีเปิดโครงการระบบผลิตไฟฟ้าพลังงานแสงอาทิตย์บนหลังคา ขนาด 700 kWp ของบริษัท บอร์กวอร์เนอร์ พีดีเอส (ประเทศไทย) จำกัด ในนิคมอุตสาหกรรมอีสเทิร์นซีบอร์ด (ระยอง) ลงทุนติดตั้งโดย WHAUP เพื่อขายไฟให้กับบริษัท บอร์กวอร์เนอร์ภายใต้สัญญาซื้อขายไฟฟ้า 20 ปี นับเป็นโครงการพลังงานสะอาดที่เป็นมิตรกับสิ่งแวดล้อม โดยช่วยลดการปล่อยก๊าซคาร์บอนไดออกไซด์ (CO2) สู่ชั้นบรรยากาศได้ถึง 12,500 ตัน และยังช่วยให้ BorgWarner ประหยัดพลังงานตลอดอายุโครงการได้ถึง 20,396,890 หน่วย สอดคล้องกับพันธกิจของ WHAUP และ BorgWarner ที่ให้ความสำคัญกับการนำพลังงานสะอาดมาใช้ ตลอดจนตั้งเป้าหมายในการลดการปล่อยก๊าซเรือนกระจกสู่ “Net Zero Emissions”